## ELŐTERJESZTÉS

**Szombathely Megyei Jogú Város Közgyűlése Gazdasági és Városstratégiai Bizottsága**

**2018. október 15-ei ülésére**

**Javaslat kerékpárút és járda felújításokkal kapcsolatos döntések meghozatalára**

A Gazdasági és Városstratégiai Bizottság a 336/2017. (X.25.) GVB. sz. határozatával többek között jóváhagyta és elfogadta a Szombathely,

* Nádasdi utcai kerékpárút és járda - Semmelweis u. és Széll K. utca közötti szakaszának - felújítására,
* Szabó M. utcai járda - Petőfi u. és Deák F. utca közötti szakaszának - felújítására,
* Kötő utcai járda - Sas u. és Bártfa u. közötti szakaszának - felújítására

vonatkozó engedélyezési és kiviteli tervek elkészíttetését.

Szombathely Megyei Jogú Város Polgármesteri Hivatal Városüzemeltetési Osztálya a terveket beszerezte. A tervek alapján

* a Nádasdi utcai kerékpárút és járda Semmelweis u. és Széll K. utca közötti szakasz felújítás kivitelezésének becsült értéke bruttó 50.350.854,- Ft, melyből 406 m hosszon, változó szélességben,
* Szabó M. utcában tervezett járda építés kivitelezésének becsült értéke bruttó 23.197.233,- Ft, melyből 158 m hosszon, 2 m szélességben, továbbá
* a Kötő utcában tervezett járda építés kivitelezésének becsült értéke bruttó 31.661.170,- Ft, melyből 497 m hosszon, 1,75-1,9 m szélességben

teljes bontással, pályaszerkezettel, növénytelepítéssel, illetve minden egyéb szükséges munkával készülne el a járda.

Az önkormányzat 2018. évi költségvetéséről szóló Szombathely Megyei Jogú Város Önkormányzata Közgyűlésének 3/2018. (II. 21.) számú önkormányzati rendeletének 11. § (11) bekezdése értelmében „út, járda, híd, kerékpárút, parkoló, közvilágítási építési és felújítási program” előirányzatainak felhasználásáról a Gazdasági és Városstratégiai Bizottság dönt.

A fenti felújításokra a fedezet az „út, járda, híd, kerékpárút, parkoló, közvilágítási építési és felújítási program” előirányzatából finanszírozható.

Kérem a Tisztelt Bizottságot, hogy az előterjesztést megtárgyalni, az abban foglaltakat elfogadni szíveskedjék.

Szombathely, 2018. október „…….”

 **(:Illés Károly:)**

**HATÁROZATI JAVASLAT**

**……./2018. (X. 15.) GVB. számú határozat**

A Gazdasági és Városstratégiai Bizottság „Javaslat kerékpárút és járda felújításokkal kapcsolatos döntések meghozatalára” szóló javaslatot megtárgyalta, és az alábbi döntést hozta:

A Bizottság

* Nádasdi utcai kerékpárút és járda - Semmelweis u. és Széll K. utca közötti szakaszának - felújítására bruttó 50.350.854,- forintot,
* Szabó M. utcai járda - Petőfi u. és Deák F. utca közötti szakaszának - felújítására bruttó 23.197.233,- forintot,
* Kötő utcai járda - Sas u. és Bártfa u. közötti szakaszának - felújítására bruttó 31.661.170,- forintot

biztosít az „út, járda, híd, kerékpárút, parkoló, közvilágítási építési és felújítási program” előirányzat terhére a kerékpárút és járdák teljes szerkezet, illetve burkolatcserével történő felújítása érdekében.

**Felelős:** Lendvai Ferenc a Gazdasági és Városstratégiai Bizottság elnöke

/A végrehajtás előkészítéséért:

Lakézi Gábor a Városüzemeltetési Osztály vezetője

Stéger Gábor Közgazdasági és Adó Osztály vezetője/

**Határidő:** azonnal